Document ID: /fineweb-2-swissfilter-quality_10-filterrobots/filtered/02678.jsonl.gz/12

Sarutmana Giorgia!
Am incercat sa vin la Carnaval, dar singura solutie viabila era cu autoturismul, insa timpul era extrem de scurt, numai dus-intors as fi facut 3 zile.
Regretele sunt ca atat mai mari cu cat imaginile prezentate pe internet m-au convins ca acest Carnaval are ceva cu totul deosebit...
Oricum, speranta moare ultima!
Gellu
Frumoasa şi bestia !
Frumoasa şi bestia !
De joi, 12 februarie, s-a dat drumul nebunilor pe stradă. Dar nu numai lor ci şi vrajitoarelor piraţilor pisicilor scheletelor muierilor din Berna / Berner Weiber şi multor altor arătănii care mai de care mai ciudate.
Pentru cei ce nu ştiu...nu vă speriaţi... e vorba doar de Carnaval.
De luni, 23 februarie, încep paradele acestor arătănii mai întâi în Lucerna şi apoi, sau chiar simultan ex: Malters - în localităţile din împrejurimi.
Fiecare se străduieşte să sperie şi să provoace cât mai multă repulsie.
Nu voi uita nici una din paradele menţionate la care am fost cu copiii... nu e suficient că de majoritatea arătănilor te sperii doar când le vezi...ele, arătăniile, au o plăcere deosebită să vină aproape de copii şi să-i sperie. Iar apoi ca să-i împace, împart bomboane iar părinţii primesc un pahar de vin; nu e o regulă dar mie cel puţin cam aşa mi s-a-ntâmplat.
Deci cum să te superi daca eşti împăcat pe loc ?!
Carnavalul din Lucerna nu poate fi descris... el trebuie trăit !
Dar mai există o latură ascunsă a Carnavalului.
Mulţi sunt de părere că acest Carnaval e foarte folositor fiinţei umane, după un an greu de muncă de stress si nu numai, omul are nevoie de un...ventil !
Doua săptămâni se bea se cântă se dansează aproape fără pauză. Sau cu pauza orelor petrecute la servici.
Dar există destui fericiţi care îşi pot permite să primească un mini concediu exact în această perioadă.
Cât de important este Carnavalul şi cât rod aduce....se poate analiza în luna noiembrie sau începutul lui decembrie !
De ce ? în general cam atât durează o sarcină.
Multe cupluri se formează exact în această perioadă.
Atmosfera degajată şi lipsită de prejudecăţi, ceaţa fumului de ţigări, alcoolul din sângele consumatorului şi nu în ultimul rând dorinţa ca în anul ce nu de mult a-nceput să aibă loc o schimbare, duce la... creşterea natalităţii.
Un început zvăpăiat cu un sfârşit mai mult decât interesant dar cu siguranţă la fel de folositor fiinţei umane !
Totuşi eu am o nedumerire:
cum reuşesc acele cupluri să se îndrăgostească ?
Chiar dacă EA e ascunsă sub un costum şi o mască veneţiană - am ales acest exemplu deoarece sunt singurele măşti estetice, deci frumoase pe timpul carnavalului - va avea mereu o mină tristă rece fără suflet deci impersonală, iar EL dacă e ascuns sub costumul unui monstru cu ce o poate cucerii pe EA ??
Nu am alt răspuns decât cel oferit de filmul frumoasa şi bestia, EA are nevoie de căldura lui sufletească iar EL
de dragostea ei necondiţionată.
Alt răspuns nu găsesc.
K. S / Lucerna
Comentarii
Sarutmana Giorgia!